KOMISSION ASETUS (ETY) N:o 1449/85,
annettu 31 päivänä toukokuuta 1985,
hedelmä- ja vihannestuottajien järjestöjen kaupanpitämissääntöjensä vastaisia tuotteita koskevista markkinoilta vetämisistä annetun asetuksen (ETY) N:o 1805/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1332/84(), ja erityisesti sen 15 artiklan 1 kohdan toisen alakohdan,
sekä katsoo, että
komission asetuksessa (ETY) N:o 1805/78() määritellään edellytykset, joiden perusteella tuottajajärjestöt voivat päättää olla saattamatta myyntiin tuotteita, jotka täyttävät laatuvaatimukset mutta jotka eivät vastaa niitä kaupanpitämissääntöjä, joita tuottajajärjestöt ovat antaneet rajoittaakseen tarjontaa; tässä asetuksessa säädetään erityisesti ne vähimmäisvaatimukset, jotka markkinoilta vedettyjen tuotteiden on täytettävä,
asetuksen (ETY) N:o 1035/72 liitteessä II olevaa luetteloa tuotteista, jotka tuottajajärjestöt voivat vetää pois markkinoilta, jos ne eivät vastaa niiden antamia kaupanpitämissääntöjä, on täydennetty munakoisoilla ja aprikooseilla; sen vuoksi nämä tuotteet olisi sisällytettävä asetukseen (ETY) N:o 1805/78, jotta niihin voidaan soveltaa samoja poikkeuksia laatuvaatimuksiin pakkauksen ja merkinnän osalta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1805/78 1 artiklaan seuraava:
P ensimmäiseen luetelmakohtaan ilmaisun "sitrushedelmien" jälkeen ilmaisu "munakoisojen";
P toiseen luetelmakohtaan ilmaisun "syötäväksi tarkoitettujen viinirypäleiden" jälkeen ilmaisu "aprikoosien".
2 artikla
Tämä asetus tulee voimaan 1 päivänä kesäkuuta 1985.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltiossa.
Tehty Brysselissä 31 päivänä toukokuuta 1985.